**Slimede / glatte sider**

Når swimmingpoolens sider bliver glatte og slimede, eller vandet grønt, er det tegn på, at der er levende alger i swimmingpoolen

Der er kun 3 grunde til, at der er levende alger i vandet (dette uanset om det er grønalger, brunalger eller ”bare” slimede belægninger)

**A. PH værdien er for høj.**

Groft sagt så virker 80-90 % af kloren når PH værdien er 7 og 10%  når den er 8.

**Handling:**

Mål din PH værdi og sænk den til 7.
Se skemaet for tilsætning af PH regulerende midler

**B. "Forkert" klor**

Du har brugt det man kalder en STABILISERET eller en CYANURBASERET klor.
Faktum: Klor bliver ”brændt” væk af solens UV stråler, hvilket medfører et større klorforbrug.
Nogle Fabrikanter tilføjer derfor et stof ”CYANUR”, som beskytter kloren mod  solens UV stråler. Pragtfuldt – hvis det da ikke lige var for den bagdel, at kloren holder op med at virke når der er for meget CYANUR i vandet, og det gør der, hvis man bliver ved med at benytte cyanurbaseret klor hver gang man tilsætter klor. Der dannes det man kalder en "klorlås".

**Handling:**

Mål vandets indhold af Cyanursyre. Såfremt indholdet er over 25 – 50, skal du fjerne x antal ltr. af dit bassinvand.  Hvor meget du skal fjerne afhænger af målingen. Få derfor et profesionelt firma til at teste vandet for dig og få dem til  at fortælle dig hvor meget vand du skal tappe af dit bassin.  Et professionelt firma kan fortælle dig begge dele.

Har du en af de mindre (og billigere) "badebassin-pools" har du måske fået en vejledning med, som foreskriver brugen af klor med cyanursyre i. Måske fulgte det oven i købet med "poolen".
Der er for så vidt ikke noget i vejen med klor tilsat cyanursyre, blot skal man vide, at cyanursyren ophobes og danner klorlås.
Derfor er en uundgåelig konsekvens af, at bruge den slags klor, at man jævnligt skifter en vis mængde vand ud med frisk postevand. Hvor meget vand og hvor tit det skal skiftes bør fremgå af den klor man køber - og det gør det desværre sjældent.

Et meget løst og aldeles usikkert bud er: En trediedel af bassinvandet en gang om ugen.

Læs i øvrigt artiklen om Cyanursyre.

**C. For lidt klor**

Der er ikke nok klor (eller hvad du nu bruger til at desinficere vandet med)  til at dræbe algerne.

**Handling:**

Chok klorer dit vand -  d.v.s giv det en ”overdosis” af det middel som du bruger til at desinficere med. Hvis det er klor så tilsæt 150-300 g  klorgranulat ( IKKE stabiliseret – IKKE baseret på cyanursyre)  pr. 10.000 ltr. Vand.
Hvis det er et andet desinficinationsmiddel , så læs  den pågældende  vejledning

Når dit vand ikke er i orden, skal du iøvrigt lade din pumpe køre 24 timer i døgnet og du skal returskylle – rense dit filter ofte